תכנית הציונות הדתית של הקריה האקדמית אונו, היא תכנית אקדמית תורנית ללימודי מנהל עסקים ומשפטים.
התכנית נפתחה לפני 8 שנים ולומדים בה כשמונה מאות וחמישים סטודנטים וסטודנטיות.
תכנית הציונית דתית בקריה האקדמית אונו מאפשרת למשתתפים לשלב לימודים אקדמאיים ברמה גבוהה לצד עבודה או לימודים תורניים. התוכנית מעניקה לבוגרים שלה תואר אקדמי מוכר על ידי המועצה להשכלה גבוהה במשפטים ובמנהל עסקים (כולל התמחות בחשבונאות, מערכות מידע, משאבי אנוש, שיווק ופרסום ומימון ושוק ההון) ומכינה אותם לבחינות הלשכה של עורכי הדין, ומועצת רואי החשבון. הנתונים המתפרסמים מדי שנה, מראים כי בוגרי התכנית זוכים להצלחה יוצאת דופן בבחינות הלשכה והמועצה.
תוכנית הציונות הדתית בקריה האקדמית אונו מלווה בתכני העשרה תורניים אקדמאיים רלוונטיים למקצועות ההתמחות.
התוכנית מבקשת לקדם רעיונות חברתיים ברוח עולם הערכים היהודי ומטרתה לגדל דור של משפטנים ומנהלי עסקים שקיבלו גם הכשרה תורנית אקדמית בתחומים המקצועיים אליהם הם הוכשרו.
"ואהבת לרעך כמוך" הינו ערך מרכזי בהווייתה של התכנית. הדבר בא לכלל ביטוי בסיורים, כנסים והרצאות, ובהווי, אשר יוצרים גיבוש, אוירה קהילתית ומחויבות הדדית אחד כלפי השני.
בחסות התכנית פועל מכון ברלינר ובמסגרתו קליניקה ייחודית "לעריכת דין חקיקתית" המיועדת לסטודנטים משנים ב' ו- ג'. הקליניקה נערכת בשיתוף פרויקט "צוהר לחקיקה" של ארגון רבני צוהר.
הטיפול האישי והיחס החם והמסור כמו גם האוזן הקשובה והדלת הפתוחה תמיד, הם חלק בלתי נפרד מה"אני מאמין" של הנהלת התכנית.
במסגרת התכנית קיימות מספר מלגות ייחודיות הבאות לעודד מצוינות, ערבות הדדית וסיוע לסטודנטים בעלי קשיים סוציו אקונומיים.
אם את/ה בעל רקע תורני ומקיים/ת אורח חיים דתי והנך מעוניין/ת לרכוש תואר אקדמי, נשמח לראותך מצטרף/ת אלינו!